น้ำท่วมยังซัดตัวแทนใหม่วูบยอดหาย32%
น้ำท่วมทำยอดสอบตัวแทนประกันชีวิตรายใหม่เดือน พ.ย. หายไป 32% คาดทั้งปี
22 ธ.ค. 2554

น้ำท่วมทำยอดสอบตัวแทนประกันชีวิตรายใหม่เดือน พ.ย. หายไป 32% คาดทั้งปี
นางบุษรา อึ๊งภากรณ์ ผู้อำนวยการสมาคมประกันชีวิตไทย เปิดเผยว่า ช่วงเดือน พ.ย.ที่ผ่านมา ยอดผู้สมัครสอบขอรับใบอนุญาตเป็นตัวแทนประกันชีวิตที่สอบผ่านสมาคมลดลงมากถึง 32% เมื่อเทียบกับช่วงเดียวกันของปีก่อน โดยมีผู้สมัครสอบทั่วประเทศ 7,465 คน แต่มีผู้เข้าสอบ 5,121 คน และสอบผ่าน 2,159 คน หรือ 42.15% เท่านั้น
ทั้งนี้ จึงคาดว่าในสิ้นปี 2554 จะมีผู้สมัครสอบผ่านสมาคมลดลงจากปีก่อนไม่ต่ำกว่า 2.5% หรือมีผู้สมัครสอบทั้งสิ้นประมาณ 1.28 แสนคน เนื่องจากผู้สมัครสอบส่วนใหญ่ได้รับผลกระทบจากน้ำท่วม
“ผลจากน้ำท่วมใหญ่ทำให้จำนวนตัวแทนที่สมัครสอบผ่านสมาคมในช่วงเดือน พ.ย.ที่ผ่านมา นับเป็นเดือนที่มีจำนวนลดลงมากที่สุด อีกทั้งอาจเป็นเพราะอยู่ระหว่างความเกรงกลัวหรือกังวลผลกระทบจากการเกิดอุทกภัย จำนวนเปอร์เซ็นต์การสอบผ่านของตัวแทนของเดือนนี้ก็สอบผ่านต่ำสุดเช่นกัน” นางบุษรา กล่าว
&amp;&lt;2288;